B O S N A  I  H E R C E G O V I N A

FEDERACIJA BOSNE I HERCEGOVINE

ZENIČKO-DOBOJDKI KANTON

OPĆINSKI SUD U ŽEPČU
Procedure i pravila

korištenja, sigurnosti i zaštite podataka IT sistema
Žepče, maj  2015.godine

Na osnovu člana 66. stav 2. i člana 67. stav 3. Zakona o organizaciji uprave u Federaciji Bosne i Hercegovine („Službene novine Federacije Bosne i Hercegovine“, broj 35/05.), a u vezi sa poglavljem III. stav 1. tačka 13. Smjernica za uspostavu i jačanje interne kontrole kod budžetskih korisnika („Službene novine Federacije Bosne i Hercegovine“, broj 19/05.), Predsjednik Općinskog suda u Žepču, donosi
Procedure i pravila

korištenja, sigurnosti i zaštite podataka IT sistema
1. Ovim procedurama i pravilima propisuje se način i ovlasti za korištenje, sigurnost i zaštitu podataka u okviru Općinskog suda u Žepču (u daljem tekstu: sud).
2. Korištenje podataka od strane ovlaštenih osoba u sudu postiže se šifrovanim sistemom prijave korisnika, koje se provodi na dva nivoa: nivo sistema i nivo aplikacije. 
3. Kod prijavljivanja na sistem, svaki korisnik mora imati otvoren korisnički račun, odnosno mora imati definisano ime i šifru za ulaz u sistem. Ime i šifru dodjeljuje administrator sistema, kao i pripadnost određenoj grupi korisnika.
4. Kod pristupa pojedinim aplikacijama koje se koriste u sudu, ukoliko je definisan šifrovan pristup aplikaciji, svaki korisnik mora imati definisano ime i šifru za pristup toj aplikaciji. Ime i šifru dodjeljuje administrator, kao i pripadnost određenoj grupi korisnika aplikacije.

5. Ukoliko je računar spojen na internet obavezno se na taj računar treba instalirati firewall koji će  naš sistem štititi od neovlaštenih upada.
6. Ako se radi o mreži računara koji se preko servera ili nekog drugog računara spajaju na internet, firewall instalirati samo na server ili računar direktno spojen na internet.
7. Na sve računare instalirati antivirusni program i osvježavati ga najmanje jednom sedmično.
8. Vezano za zaštitu podataka, vršiti periodični backup važnih podataka na neki od vanjskih medija. 
9. U zavisnosti od važnosti podataka backup se vrši trenutno, jednom dnevno, sedmično, mjesečno ili godišnje.
10. Za realizaciju ovih procedura zadužuju se predsjednik suda  i svi zaposleni u sudu.

